CELEX: 62019TN0035
Language: el
Date: 2019-01-17 00:00:00
Title: Υπόθεση T-35/19: Προσφυγή της 17ης Ιανουαρίου 2019 — Benavides Torres κατά Συμβουλίου

11.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/74
            
         
      Προσφυγή της 17ης Ιανουαρίου 2019 — Benavides Torres κατά Συμβουλίου
      (Υπόθεση T-35/19)
      (2019/C 93/96)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: Antonio José Benavides Torres (Καράκας, Βενεζουέλα) (εκπρόσωποι: L. Giuliano και F. Di Gianni, δικηγόροι)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση (ΚΕΠΠΑ) 2018/1656 (1) του Συμβουλίου και τον εκτελεστικό κανονισμό (ΕΕ) 2018/1653 (2) του Συμβουλίου κατά το μέρος που οι διατάξεις τους αφορούν προσφεύγοντα, και
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει ένα λόγο, υποστηρίζοντας ότι το καθού υπέπεσε σε πρόδηλη πλάνη εκτιμήσεως καθόσον έκρινε ότι το όνομά του έπρεπε να διατηρηθεί στους καταλόγους που περιλαμβάνονται στο παράρτημα I της αποφάσεως (ΚΕΠΠΑ) 2017/2074 (3) του Συμβουλίου και στο παράρτημα IV του κανονισμού (ΕΕ) 2017/2063 (4) του Συμβουλίου, παρά το γεγονός ότι αυτός δεν θα είχε πλέον κανέναν ρόλο στο πλαίσιο των πολιτικών ή στρατιωτικών αρχών της Βενεζουέλας και δεν θα συνδεόταν με αυτές.
      
         (1)  Απόφαση (ΚΕΠΠΑ) 2018/1656 του Συμβουλίου, της 6ης Νοεμβρίου 2018, για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα (ΕΕ L 276, 7.11.2018, σ. 10).
      
         (2)  Εκτελεστικός κανονισμός (ΕΕ) 2018/1653 του Συμβουλίου, της 6ης Νοεμβρίου 2018, για την εφαρμογή του κανονισμού (EE) 2017/2063 σχετικά με περιοριστικά μέτρα λόγω της κατάστασης στη Βενεζουέλα (ΕΕ L 276, 7.11.2018, σ. 1).
      
         (3)  Απόφαση (ΚΕΠΠΑ) 2017/2074 του Συμβουλίου, της 13ης Νοεμβρίου 2017, σχετικά με περιοριστικά μέτρα λόγω της κατάστασης στη Βενεζουέλα (ΕΕ L 295, 14.11.2017, σ. 60).
      
         (4)  Κανονισμός (ΕΕ) 2017/2063 του Συμβουλίου, της 13ης Νοεμβρίου 2017, σχετικά με περιοριστικά μέτρα λόγω της κατάστασης στη Βενεζουέλα (ΕΕ L 295, 14.11.2017, σ. 21).